

ประกาศเทศบาลตำบลขุนแก้ว

เรื่อง บัญชีราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑)

ประจำปี พ.ศ. ๒๕๖๓

 ตามที่ เทศบาลขุนแก้วได้ประกาศบัญชีรายการที่ดินและสิ่งปลูกสร้าง ลงวันที่ ๓๐ เดือน มีนาคม ๒๕๖๓ เรื่อง แบบบัญชีรายการที่ดินและสั่งปลูกสร้าง ประจำปี ๒๕๖๓ โดยมีรายละเอียดในแบบบัญชีรายการที่ดินและสิ่งปลูกสร้าง ได้แก่ ประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็น พร้อมทั้งได้ดำเนินการจัดส่งบัญชีรายที่ดินและสิ่งปลูกสร้าง ให้กับเจ้าของและผู้ครอบครองที่ดินและสิ่งปลูกสร้างทราบเป็นรายบุคคลแล้วนั้น

 อาศัยอำนาจตามความในมาตรา ๓๙ แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ กฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. ๒๕๖๒ ข้อ ๓ กฎกระทรวงกำหนดหลักเกณฑ์ วิธีการ และเงื่อนไขในการคำนวณมูลค่าที่ดินหรือสิ่งปลูกสร้างที่ไม่มีราคาประเมินทุนทรัพย์ พ.ศ. ๒๕๖๒ และหนังสือกระทรวงมหาดไทย ด่วนที่สุด ที่ มท ๐๘๐๘.๓/ว ๗๔๗๕ ลงวันที่ ๑๑ ธันวาคม ๒๕๖๒ เรื่องการกำหนดเวลาการตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ เทศบาลตำบลขุนแก้วจึงขอประกาศบัญชีราคาประเมินทุนทรัพย์ของที่ดินและสิ่งปลูกสร้างในเขตเทศบาลขุนแก้ว ประจำปี พ.ศ. ๒๕๖๓ ให้ผู้เสียภาษีซึ่งเจ้าของและผู้ครอบครองที่ดินและสิ่งปลูกสร้างที่มีทรัพย์สินอยู่ในเขตเทศบาลตำบลขุนแก้ว หรือโทรศัพท์สอบถามที่หมายเลข ๐๓๔-๙๐๐๔๔๑ ต่อ ๒๑ โทรสาร ๐๓๔-๙๐๐๔๔๒ ในวันและเวลาราชการ

 จึงเรียนมาเพื่อทราบโดยทั่วกัน

 ประกาศ ณ วันที่ ๒๘ เดือน พฤษภาคม ๒๕๖๓

 

 (นายสมศักดิ์ เอี่ยมพินพันธ์)

นายกเทศมนตรีตำบลขุนแก้ว